15 Go tsaya dilo masisi go akaretsa go bontsha bakaulengwe le bokgaitsadi ba rona tlotlo. Fa Paulo a ne a naya Timotheo kgakololo, o ne a bua ka botlhokwa jwa go leba ba bangwe ka tlotlo. (Bala 1 Timotheo 5:1, 2.) Seno se botlhokwa thata fa o dirisana le batho ba bong bo sele. Sekao sa ga Jobe, mo kgannyeng ya go tlotla basadi, bogolo jang mosadi wa gagwe, ke sekao se se molemo se re ka se etsang. O ne a dira ka natla gore a ithibe gore a se ka a leba mosadi yo mongwe ka go mo eletsa. (Jobe 31:1) Go tlotla bakaulengwe ba rona le bokgaitsadi go tla raya gore re se ka ra tshameka ka maikutlo a bone a lorato kgotsa ra dira le fa e ka nna eng se se ka dirang gore ba ikutlwe ba sa gololesega fa ba na le rona. Go tlotla ba bangwe ke sengwe sa botlhokwa segolobogolo fa batho ba babedi ba ratana ka maikaelelo a go nyalana. Mokeresete yo o tsayang dilo masisi a ka se ka a tshameka ka maikutlo a mongwe wa bong bo sele.—Dia. 12:22.